**- FELHÍVÁS -**

Téged is Érdekel az Érdeked?!

Ha a válaszod igen, akkor jelentkezz MOST!

Szeretettel várunk a [Hajdú-Bihar](https://hu.wikipedia.org/wiki/Hajd%C3%BA-Bihar_megye)/ [Jász-Nagykun-Szolnok](https://hu.wikipedia.org/wiki/J%C3%A1sz-Nagykun-Szolnok_megye)/ és [Szabolcs-Szatmár-Bereg](https://hu.wikipedia.org/wiki/Szabolcs-Szatm%C3%A1r-Bereg_megye) megye II. Észak-Alföldi Regionális Ifjúsági Találkozójára, ahol öt különböző, a mindennapjaidat érintő témáról vitázunk, beszélgetünk, cserélünk véleményt.

**Öt témakör:**

* Demokráciára nevelés;
* Láss világot (nemzetközi lehetőségek);
* Munka világa;
* Civil szervezetek működése és szabályozása;
* Ép testben ép lélek (egészségre nevelés).

**Időpont:** 2016.10.10. 10:00

**Helyszín**: Nyíregyháza, Közösségi FACE-ek Ifjúsági Iroda és Közösségi Tér (4400 Nyíregyháza, Bocskai u. 25.)

**Programterv:**

**9:30-10:00** Érkezés és regisztráció

**10:00-10:10** Megnyitó, Köszöntő

**10:10-10:40** Előadások: Nemzeti Ifjúsági Tanács, Érdekel az Érdeked?! projekt általános bemutatása, Strukturált Párbeszéd Nemzeti Munkacsoport, No Hate Kampány bemutatása, KÖZ-Pont Ifjúsági Egyesület bemutatkozása

**10:40-11:40** Kerekasztal beszélgetés

**11:40-12:00** Kávé szünet

**12:00-13:30** Szakmai műhelyek témáinak véleményeztetése a fiatalokkal

Munka Világa

Láss világot

Ép testben ép lélek

Demokráciára nevelés

Civil szervezetek működése és szabályozása

**13:30-14:00** Véleményeztetés eredményeinek bemutatása és összegzése

**14:00**- Zárszó

 Ebéd

**Jelentkezés:**

<https://goo.gl/forms/ZODsiHZ1LrVSEsB23>

**Bővebb információk:**

e-mail: szabolcsszatmarbereg@ifjusagitanacs.hu

telefon: + 36 (20) 430-50-06

**A projektről:**

A Nemzeti Ifjúsági Tanács és a Duna-Körös-Maros-Tisza Eurorégió Ifjúsági Szövetségének (DKMT ERISZ) Erasmus+ Program keretén belül megvalósuló projektje a fiatalok aktív polgári részvételének elősegítését tűzte ki céljául, ezen belül is elsősorban hazai polgári részvételüket ösztönözi.

**Az öt műhely:**

* ***Civil szervezetek működése és szabályozása:***A Műhely célja, hogy a változtatások mentén haladva összegyűjtse a tapasztalatokat és véleményezze a megalkotott jogszabályokat, valamint módosítási javaslatokat dolgozzon ki a mindenkori magyar kormány számára, melyek segítik és támogatják a különböző szakpolitikai intézkedések létrejöttét és az ifjúsági törvény megalkotását szorgalmazzák.

* ***Demokráciára nevelés****:* Műhely elsődleges célja, az ifjúsági részvétel fokozása és a fiatalok motiválása és ösztönzése a települési és országos szintű döntéshozatalban való részvételre. A Műhely feladata, hogy megoldási javaslatokat dolgozzon ki a mindenkori magyar kormány számára, melyek segítik és támogatják olyan szakpolitikai intézkedések létrejöttét, melyek hozzájárulnak a fiatalok a demokráciára, aktív állampolgárságra való neveléséhez, diákönkormányzatok létrejöttéhez és stabil működésük elősegítéséhez.
* ***Ép testben ép lélek****:* Műhely célja, hogy megoldási javaslatokat dolgozzon ki a mindenkori magyar kormány számára, melyek segítik és támogatják olyan szakpolitikai intézkedések létrejöttét, melyek javítják a fiatalok hozzáférését egészségmegőrző és sportolási lehetőségek (pl.: sport általi nevelési programok) igénybe vételére, valamint prevenciós és mentálhigiéniás programokban való részvételre.
* ***Láss világot****:* A Műhely célja, hogy javaslatokat dolgozzon ki a mindenkori magyar kormány számára, melyek segítik és támogatják olyan szakpolitikai intézkedések létrejöttét, melyek javítják a fiatalok hozzáférését a mobilitási lehetőségekhez, valamint egy olyan rendszer kiépítését serkentik és javítják, mely népszerűsíti és elérhetővé teszi a fiatalok körében a különböző programok adta lehetőségeket.
* ***Munka világa****:* Műhely célja, hogy megoldási javaslatokat dolgozzon ki a mindenkori magyar kormány számára, melyek segítik és támogatják olyan szakpolitikai intézkedések létrejöttét, melyek javítják a fiatalok, különös tekintettel a NEET (nem foglalkoztatott és sem oktatásban, sem képzésben nem részesülő) fiatalok elhelyezkedési lehetőségeit a munkaerőpiacon és segítik fenntartható munkavállalásukat itthon és külföldön egyaránt.